b'\n_START_ARTICLE_\nLibahunt (Kitzberg)\n_START_PARAGRAPH_\n"Libahunt" on August Kitzbergi trag\xc3\xb6\xc3\xb6dia, mis esietendus 1911. aastal Endla teatris. See on Kitzbergi hinnatuim kirjandusteos. Kultuuriministeeriumi toetusprogrammi "Eesti kirjandus" tulemusel saab teose Eesti Rahvusraamatukogu digiarhiivist DIGAR tasuta alla laadida.\n_START_SECTION_\nSisukokkuv\xc3\xb5te\n_START_PARAGRAPH_\nDraama \xe2\x80\x9cLibahunt\xe2\x80\x9d r\xc3\xa4\xc3\xa4gib perest, kelle ukse taha ilmus hirmunud noor t\xc3\xbcdruk. Samal \xc3\xb5htul hukati ta ema, kes oli v\xc3\xa4idetavalt n\xc3\xb5id. Perenaine ja peremees otsustasid ta enda juurde v\xc3\xb5tta ning koos samaealise kasut\xc3\xbctre ja suurema pojaga \xc3\xbcles kasvatada. _NEWLINE_Hiljem, k\xc3\xbcmne aasta p\xc3\xa4rast oli pojal vaja naist v\xc3\xb5tta, kuid selle juures oli \xc3\xbcks asjaolu, millega pidi arvestama: Tammaru suguv\xc3\xb5sa oli p\xc3\xb5lvest p\xc3\xb5lve oma verega j\xc3\xa4rglasi soetanud ja abiellunud. See t\xc3\xa4hendas, et poeg Margus pidi oma kasu\xc3\xb5e Mari naiseks v\xc3\xb5tma. Kuna kasu\xc3\xb5de Tiina oli ilusam, temperamentsem, s\xc3\xbcdamlikum ja kirglikum, armus Margus hoopis temasse. Pere polnud aga sellega n\xc3\xb5us ega lubanud Margusel Tiinat v\xc3\xb5tta. Ka k\xc3\xbclarahvas oli Tiina vastu ja uskus Mari juttu, et Tiina olevat tegelikult libahunt, kes kord varsa murdis. Tiina oli l\xc3\xb6\xc3\xb6dud ning jooksis \xc3\xa4ra metsa._NEWLINE_Marguse pere oli rahul, et t\xc3\xbcdrukust lahti said, kuid Margus oli pikka aega norus. \xc3\x9ckskord ilmus Tiina kodu uksele ning kutsus Margust endaga metsa elama. Margus aga k\xc3\xb5hkles ning Tiina jooksis nuttes minema. _NEWLINE_Viis aastat oli m\xc3\xb6\xc3\xb6dunud. Ema-isa olid surnud. Mari oli Marguse naine, kuid abielurahva suhted olid halvad. Kaua elanud vanaema oli kaotanud silman\xc3\xa4gemise, kuid p\xc3\xbcsis siiski veel elus. \xc3\x9chel \xc3\xb6\xc3\xb6l tulid hundid lauda juurde ulguma. Margus v\xc3\xb5ttis p\xc3\xbcssi, tahtis hunte minema peletada, kuid tabas Tiinat, kes sai surmavalt haavata. Mees viis ta tuppa ja j\xc3\xa4ttis armastatuga h\xc3\xbcvasti.'